**ΤΕΙ Ανατολικής Μακεδονίας και Θράκης (ΤΕΙ ΑΜΘ)**

**Τμήμα Διοίκησης Επιχειρήσεων**

**ΑΝΑΚΟΙΝΩΣΗ**

**Έναρξη Εκπαιδευτικού Προγράμματος «Κοινωνικής Επιχειρηματικότητας» του έργου SoSEDEE  
Τμήμα Διοίκησης Επιχειρήσεων / ΤΕΙ Ανατολικής Μακεδονίας και Θράκης**

To Τμήμα Διοίκησης Επιχειρήσεων του Τεχνολογικού Εκπαιδευτικού Ιδρύματος Ανατολικής Μακεδονίας και Θράκης παρέχει δωρεάν ένα νέο εξ αποστάσεως Εκπαιδευτικό Πρόγραμμα στον τομέα της «Κοινωνικής Επιχειρηματικότητας», το οποίο θα φιλοξενηθεί στην πλατφόρμα ασύγχρονης εκπαίδευσης OPEN eCLASS του ΤΕΙ ΑΜΘ.

Το εκπαιδευτικό πρόγραμμα αναπτύχθηκε στο πλαίσιο του έργου “Support of Social Enterprises Development and Enhancement of Employment / SoSEDEE”, το οποίο χρηματοδοτείται με ποσοστό 85% από το Ευρωπαϊκό Ταμείο Περιφερειακής Ανάπτυξης (ΕΤΠΑ) και 15% από Εθνικούς Πόρους της Ελλάδας και της Βουλγαρίας μέσω του Διασυνοριακού Προγράμματος Συνεργασίας (ΠΣ) Interreg V-A Greece Bulgaria 2014 – 2020.

Αντικείμενο του προγράμματος είναι η παροχή με απλό και κατανοητό τρόπο των πλέον σύγχρονων γνώσεων και η ανάπτυξη των απαραίτητων ικανοτήτων για την αποτελεσματικότερη ανάπτυξη και διοίκηση κοινωνικών επιχειρήσεων. Η επιτυχής ολοκλήρωση συνοδεύεται από πιστοποιητικό επιμόρφωσης «Κοινωνικού Επιχειρηματία».

Ο πυρήνας του προγράμματος αποτελείται από διαδικτυακές διαλέξεις καθώς και βιωματικές ευκαιρίες μάθησης. Περιλαμβάνει 4 εβδομάδες εκπαίδευσης για τους συμμετέχοντες από τη Βουλγαρία (από 19/11/2018 μέχρι 17/12/2018) και 5 εβδομάδες εκπαίδευσης για τους συμμετέχοντες από Ελλάδα (από 19/11/2018 μέχρι 21/12/2018). Οι συμμετέχοντες από Ελλάδα θα παρακολουθήσουν σεμινάρια βιωματικής μάθησης την 5η εβδομάδα .

Στο πρόγραμμα θα εκπαιδευτούν 30 Έλληνες και 30 Βούλγαροι, οι οποίοι ανήκουν σε τουλάχιστον μία από τις ακόλουθες ομάδες στόχου: α) μακροχρόνια άνεργοι και επαγγελματικά και οικονομικά αδύναμες ομάδες από το Δήμο Gotse Delchev και τις δομές των Παιδικών Χωριών SOS, β) ευάλωτες κοινωνικές ομάδες, ευπαθείς ή ομάδες υψηλού κινδύνου , β) υφιστάμενοι κοινωνικοί επιχειρηματίες, σύμβουλοι κοινωνικής επιχειρηματικότητας και γ) εν δυνάμει κοινωνικοί επιχειρηματίες.

Βασικό κριτήριο είναι οι συμμετέχοντες να προέρχονται από τη διασυνοριακή περιοχή του ΠΣ Interreg V-A Greece Bulgaria 2014 – 2020 . Η επιλογή των συμμετεχόντων θα γίνει με βάση τη σειρά προτεραιότητας (οι πρώτοι που θα δηλώσουν ενδιαφέρον σε κάθε ομάδα).

**Προθεσμία υποβολής αιτήσεων:** Παρασκευή 16 Νοεμβρίου 2018, 16.00μμ

**Πληροφορίες:** Τηλ: +30 2510 211063, E-mail: sosedeeproject@gmail.com

Κατεβάστε εδώ το σύντομο και αναλυτικό ενημερωτικό του εκπαιδευτικού προγράμματος και την αίτηση συμμετοχής.

*Τα έξοδα διαμονής και διατροφής των συμμετεχόντων που δεν έχουν μόνιμη κατοικία στην Καβάλα θα καλυφθούν από το έργο SoSEDEE*

*ΑμεΑ, άνεργοι, πάσχοντες, ρομά, μονογονεϊκές οικογένειες, κακοποιημένες γυναίκες, θύματα εμπορίας, πρόσφυγες, μετανάστες, παλιννοστούντες, πληγέντες από θεομηνίες και φυσικές καταστροφές*

*Περιφέρειες Κεντρικής Μακεδονίας, Ανατολικής Μακεδονίας και Θράκης, Μπλαγκόεβγκραντ, Σμόλυαν, Καρτάλι και Χάσκοβο*